Diari Oficial de la Generalitat Valenciana


Sumari del DOGV 5644, del 21-11-2007 (2007/13338)

ORDE de 12 de novembre de 2007, del conseller de Justícia i Administracions Públiques, per la qual s'aprova el programa de les proves selectives d'ingrés en el Cos Superior d'Interventors i Auditors de la Generalitat.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5644

Data del DOGV
:   21-11-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/13863


Data del document
:   12-11-2007

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * comptable
    * concurs administratiu
    * administració regional

ORDE de 12 de novembre de 2007, del conseller de Justícia i Administracions Públiques, per la qual s'aprova el programa de les proves selectives d'ingrés en el Cos Superior d'Interventors i Auditors de la Generalitat. [2007/13409]  
A proposta de la conselleria d'Economia, Hisenda i Ocupació i, de conformitat amb el que establixen la disposició addicional dotze del Text Refós de la Llei de la Funció Pública Valenciana i l'article 10 del Decret 72/2005, de 8 d'abril, del Consell de la Generalitat, pel qual s'aprova el Reglament del Cos Superior d'Interventors i Auditors de la Generalitat, ordene:  
Aprovar el Programa de les proves selectives d'ingrés al cos superior d'interventors i auditors de la Generalitat, pel sistema d'oposició lliure, que figura com a annex a la present Orde.  
València, 12 de novembre de 2007  
El conseller de Justícia i Administracions Públiques,  
FERNANDO DE ROSA TORNER  
Annex   
A. Programa de matèries per al primer exercici   
Dret constitucional i autonòmic  
Tema 1. La Constitució de 1978. Sistema i estructura. Característiques generals de la Constitució. La Constitució com a norma jurídica. El bloc de la constitucionalitat.  
Tema 2. La monarquia parlamentària com a forma política de l'Estat. Les funcions constitucionals del Rei. La ratificació. L'orde de successió. La regència. La tutela del Rei.  
Tema 3. El Govern: la seua composició. Causes i procediment del nomenament i cessament del Govern. El president del Govern. Els ministres. El govern i l'administració.  
Tema 4. Les Corts Generals. El Congrés de Diputats. El Senat. Relacions entre les dues cambres. El funcionament de les cambres. Les funcions de les Corts Generals. La funció legislativa. La funció de control. Les funcions financeres. Les funcions econòmiques. Altres funcions.  
Tema 5. Eleccions i normes electorals. Procediment electoral.  
Tema 6. El poder judicial. El Consell General del Poder Judicial. Altres òrgans. La independència i actuació judicials.  
Tema 7. Les comunitats autònomes: la seua naturalesa. Els estatuts d'Autonomia: naturalesa i contingut.  
Tema 8. La distribució de competències entre l'Estat i les comunitats autònomes. Tipologia: competències exclusives, compartides, concurrents, de desplegament i execució. Competències de l'Estat i competències de les comunitats autònomes en la Constitució i en la jurisprudència constitucional. Transferència de competències; els decrets de traspàs.  
Tema 9. Els òrgans de les comunitats autònomes. Les seues competències. Relacions entre l'Estat i les comunitats autònomes. Control de l'Estat sobre les comunitats autònomes. Règim bàsic de finançament autonòmic.  
Tema 10. Els drets fonamentals i les llibertats públiques en la Constitució. La seua eficàcia, garantia i límits. El Defensor del Poble. La suspensió dels drets. El principi i dret fonamental a la igualtat; especial referència a la igualtat de gènere i la seua garantia en el nostre dret.  
Tema 11. La defensa jurídica de la Constitució: sistemes. El Tribunal Constitucional: naturalesa. Les seues funcions. Composició del Tribunal Constitucional. El recurs d'inconstitucionalitat. La qüestió d'inconstitucionalitat. Recurs d'empara constitucional.  
Tema 12. Conflictes constitucionals. Conflictes positius i negatius amb les comunitats autònomes. Impugnació de disposicions i resolucions de les comunitats autònomes. Conflictes en defensa de l'autonomia local.  
Tema 13. L'Estatut d'Autonomia de la Comunitat Valenciana (I): estructura, contingut i principis fonamentals. Regulació de les institucions d'autogovern. Procediment de reforma de l'Estatut.  
Tema 14. L'Estatut d'Autonomia de la Comunitat Valenciana (II): competències de la Comunitat Valenciana. Regulació en matèria d'administració local, economia i hisenda.  
Tema 15. La Llei del Consell (I): el president de la Generalitat. Elecció i estatut personal. Atribucions. El Consell. Composició, atribucions i funcions. En especial la potestat reglamentària. Relacions entre el Consell i les Corts Valencianes.  
Tema 16. La Llei del Consell (II): l'administració de la Generalitat. Organització, competència i estructura. Organització territorial de les conselleries. Responsabilitat dels membres del Consell i de l'administració pública de la Generalitat.  
Tema 17. El Síndic de Greuges. La Sindicatura de Comptes. El Consell Jurídic Consultiu. El Consell Valencià de Cultura. L'Acadèmia Valenciana de la Llengua. El Comité Econòmic i Social.  
Dret administratiu i autonòmic  
Tema 1. La funció pública. Naturalesa de la relació entre el funcionari i l'administració. Personal al servei de l'administració: les seues classes. Funcionaris de carrera: ingrés. Drets i deures. Situacions administratives; provisió de llocs de treball. Incompatibilitats dels funcionaris públics. Drets econòmics. Drets passius dels funcionaris.  
Tema 2. La funció pública autonòmica (I). Selecció i promoció del personal. Provisió de llocs de treball. La seua classificació.  
Tema 3. La funció pública autonòmica (II). Situacions administratives, drets, deures i incompatibilitats. Règim disciplinari.  
Tema 4. El personal laboral al servei de la Generalitat: Conveni Col·lectiu.  
Tema 5. La llibertat sindical i els òrgans de representació del personal funcionari i laboral de la Generalitat. Normativa vigent. La negociació de les condicions de treball.  
Tema 6. L'acció administrativa en matèria del medi ambient, d'urbanisme i habitatge. Competències de la Generalitat.  
Tema 7. L'acció administrativa en sanitat i farmàcies. Competències de la Generalitat.  
Tema 8. L'acció administrativa en educació i cultura. Universitats. Competències de la Generalitat.  
Tema 9. L'acció administrativa en agricultura i pesca. Competències de la Generalitat.  
Tema 10. L'acció administrativa en serveis socials. Protecció del menor. Competències de la Generalitat.  
Tema 11. L'acció administrativa en la indústria i el comerç. Protecció al consumidor. Competències de la Generalitat.  
Tema 12. L'acció administrativa en el turisme.. Telecomunicacions. Investigació + Desenrotllament + Innovació (I + D + I). Competències de la Generalitat.  
Tema 13. L'acció administrativa en matèria d'immigració. Competències de la Generalitat.  
Tema 14. L'acció administrativa en transports, obres públiques i comunicacions. Ports. Competències de la Generalitat.  
Tema 15. L'acció administrativa en matèria de justícia. Associacions i fundacions. Competències de la Generalitat.  
Tema 16. L'acció administrativa en matèria d'administració local. Espectacles públics. Protecció civil. Competències de la Generalitat.  
Tema 17. L'acció administrativa en matèria d'ocupació i economia social. Competències de la Generalitat.  
Tema 18. L'ordenament jurídic en matèria d'administració local. Classes d'entitats locals. El municipi: referència general de les seues competències. Autoritats i organismes municipals. Organització i administració de les províncies.  
Tema 19. L'administració institucional o no territorial. Organismes públics: organismes autònoms i entitats públiques empresarials. La seua regulació general en el nostre dret positiu. Organismes públics regulats per normes especials.  
Tema 20. La sanitat pública: administracions i òrgans competents; el Sistema Nacional de Salut. Acció administrativa en matèria de consum: administracions i òrgans competents; àmbit de protecció; associacions de consumidors; infraccions i sancions. Referència a la política de salut pública i protecció al consumidor en la Unió Europea.  
Tema 21. Dret urbanístic (I): urbanisme i dret. Distribució de competències en la matèria. Plans d'ordenació. Règim urbanístic del sòl. Classificació del sòl.   
Tema 22. Dret urbanístic (II): exercici de facultats i edificació del sòl, foment de l'edificació. Intervenció en l'edificació i ús del sòl. Disciplina urbanística: règim jurídic. Acció administrativa en relació amb l'habitatge.  
Dret financer i tributari autonòmic  
Tema 1. Els pressupostos generals de la Generalitat: concepte, contingut i fonts de la seua ordenació jurídica; principis i regles de programació i de gestió pressupostària; l'estabilitat pressupostària i la programació pressupostària.  
Tema 2. Concepte de despesa pública. L'acte administratiu de despesa i subjectes de la relació jurídica de despesa. Procediment general d'execució de la despesa pública. La gestió de despeses de transferències. Les subvencions. Concepte, naturalesa i classificació. Justificació. Reintegrament.  
Tema 3. La tresoreria de la Generalitat. Pagaments a justificar. Bestretes de caixa fixa. El règim jurídic de l'endeutament i dels avals del tresor públic.  
Tema 4. La Intervenció General de l'administració de la Generalitat. El control intern de l'activitat economicofinancera del sector públic de la Generalitat. Concepte de control. Classes de control.  
Tema 5. El control previ de legalitat. L'omissió de la intervenció.  
Tema 6. El control financer. Concepte. Regulació i principis generals. Classes de control financer. El treball de control. Els informes de control: classes i efectes.  
Tema 7. El control financer permanent en organismes autònoms, entitats públiques empresarials i altres ens públics. El control de programes pressupostaris. El control de sistemes i procediments. El control de les subvencions comunitàries.  
Tema 8. La comptabilitat de la Comunitat Autònoma Valenciana (I): Marc legal. El Pla General de Comptabilitat Pública: antecedents. Àmbit d'aplicació. Estructura i contingut.  
Tema 9. La comptabilitat de la Comunitat Autònoma Valenciana (II): La comptabilitat de l'administració general de la Generalitat. La comptabilitat dels organismes públics i la resta d'ens públics.  
Tema 10. La comptabilitat de la Comunitat Autònoma Valenciana (III): el compte general. Formació i remissió. Documents i estats que la integren.  
Tema 11. El poder tributari de les comunitats autònomes: límits. Tributs propis. Tributs cedits per l'Estat. La Llei de Cessió. Abast de la cessió. Participació en tributs estatals no cedits.  
Tema 12. Llei Orgànica de Finançament de les Comunitats Autònomes. Principis generals: especial referència al principi d'estabilitat pressupostària. El Consell de Política Fiscal i Financera. Recursos de les comunitats autònomes. Fons de compensació interterritorial.  
Tema 13. Sindicatura de Comptes. Creació, organització i competències. L'exercici de la funció fiscalitzadora pels òrgans de control extern. Relacions del Tribunal de Comptes amb la Sindicatura de Comptes de la Comunitat Autònoma Valenciana.  
Tema 14. Sindicatura de Comptes. Procediments fiscalitzadors (I): naturalesa i caràcters. La iniciativa fiscalitzadora. El Programa Anual de Fiscalitzacions. Desenvolupament dels procediments fiscalitzadors. Examen del procediment relatiu al compte general de l'Estat.  
Tema 15. Sindicatura de Comptes. Procediments fiscalitzadors (II): examen dels procediments fiscalitzadors relatius a: A) comptes generals i parcials de les entitats del sector públic i els dels perceptors o beneficiaris de subvencions o ajudes públiques, B) expedients referents als contractes celebrats per les diverses entitats del sector públic, C) els expedients de modificacions pressupostàries.  
Tema 16. Sindicatura de Comptes. Procediments fiscalitzadors (III). Acabament dels procediments fiscalitzadors. Els resultats de la funció fiscalitzadora: els informes o memòries. Concepte, contingut i classes. Analogies i diferències amb les mocions i notes. Procediment d'elaboració i aprovació.  
Economia  
Tema 1. La ciència econòmica. L'activitat econòmica. L'objecte i els problemes de l'economia. El mètode de la ciència econòmica.  
Tema 2. Els models de política econòmica, el model neoclàssic. El model Keynesià. L'enfocament de les expectatives racionals i la nova macroeconomia clàssica. Enfocaments actuals.  
Tema 3. La política fiscal. Els estabilitzadors automàtics. El dèficit públic i el seu finançament: aspectes monetaris.  
Tema 4. La política monetària. Objectius. El mecanisme de transmissió. La política monetària del Banc Central Espanyol. El sistema europeu de bancs centrals. El Banc Central Europeu.  
Tema 5. La inflació. Conceptes i classes. La inflació de demanda. La inflació de costos. El procés inflacionista. Efectes de la inflació.   
Tema 6. Estructura econòmica d'Espanya (I). L'estructura agrària actual. El sector industrial: el sector energètic. La siderúrgia. La construcció naval. La indústria de la construcció i la política de l'habitatge.  
Tema 7. Estructura econòmica d'Espanya (II) sistema financer. El Banc d'Espanya. Entitats oficials de crèdit. La banca privada. Les caixes d'estalvi. Les entitats d'assegurances. Altres intermediaris financers. La Borsa.  
Tema 8. Estructura regional. Comunitats autònomes. Desenrotllament regional. La solidaritat interregional. Política regional de la Unió Europea.  
Tema 9. Magnituds agregades bàsiques: producte nacional, consum i inversió, despesa nacional. Producte nacional brut i producte nacional net. Renda nacional i renda disponible. El flux circular de la renda i el producte. Comptabilitat de la renda nacional en una economia oberta.   
Tema 10. El sector públic i la demanda agregada. Efectes de les fluctuacions del consum públic, les transferències al sector privat i els impostos.   
Tema 11. La funció de l'estalvi. La seua naturalesa. Equilibri estalvi-inversió. El paper del sector públic en la canalització de l'estalvi.  
Tema 12. Un model de determinació de la renda en una economia oberta: el compte corrent i l'equilibri del mercat productiu. El compte del capital i l'equilibri de la balança de pagaments. L'ajust de la balança de pagaments i la corba LM. Pla d'acció per a ajustar la balança de pagaments.  
Tema 13. L'empresa i el seu marc institucional. L'empresa i el mercat: l'activitat comercial en l'empresa i el sistema econòmic. El mercat i la competència. La demanda.  
Tema 14. Els sistemes de control de l'empresa. Concepte i elements. Els principals sistemes de control. El procés de control. El control en directe.  
Tema 15. L'estructura economicofinancera de l'empresa. Les fonts de finançament de l'empresa. Equilibri entre inversions i finançaments. El fons de maniobra. El finançament intern o autofinançament. L'amortització. Mètodes d'amortització.  
Tema 16. El finançament de l'empresa. L'emissió de valors. El crèdit a llarg, mig i curt termini. L'endeutament permanent. Contractes leasing, factoring i renting. Altres formes de finançament extern.  
Tema 17. L'empresa pública. Concepte. Objectius de l'empresa pública. Efectes macroeconòmics. Característiques fonamentals de la seua gestió. El sistema de control de l'empresa pública. El finançament de l'empresa pública. Metodologia. Les fonts de finançament extern. L'estructura financera.   
B. Programes de matèries per al segon exercici   
Dret administratiu  
Tema 1. Fonts del dret administratiu. La Llei. Les lleis de les comunitats autònomes. Disposicions del govern amb valor de llei: decrets legislatius; decrets lleis.   
Tema 2. El Reglament: concepte i naturalesa. Els actes administratius generals i les circulars i instruccions. Altres fonts del dret administratiu.  
Tema 3. L'administrat. Drets públics subjectius i interessos legítims: concepte i diferències. Les prestacions de l'administrat. Col·laboració de l'administrat amb l'administració pública.  
Tema 4. Els actes jurídics de l'administració: públics i privats. L'acte administratiu: concepte i elements. La forma dels actes administratius. La motivació, la notificació i la publicació. El silenci administratiu: el seu règim jurídic. Utilització de tècniques electròniques, informàtiques i telemàtiques per l'administració.  
Tema 5. L'executivitat dels actes administratius. L'execució forçosa per l'administració dels actes administratius.  
Tema 6. La invalidesa dels actes administratius. Els actes administratius irregulars. La convalidació, conservació i conversió dels actes administratius. Els errors materials o de fet: concepte i tractament.  
Tema 7. Declaració de nul·litat de ple dret i anul·lació dels actes administratius per la mateixa administració, mitjançant la revisió d'ofici: casos en què procedeix; tràmits. Concepte de la revocació: el seu tractament en el dret espanyol. La revisió dels actes en via jurisdiccional a instàncies de l'administració: declaració prèvia de lesivitat; requisits i procediment.  
Tema 8. El servei públic. La doctrina del servei públic. Referència als distints modes de gestió dels serveis públics. L'assumpció per l'administració d'activitats privades: els seus instruments.  
Tema 9. Els contractes del sector públic: criteris de distinció entre els contractes administratius i els de dret privat. Els actes separables. Legislació vigent: àmbit d'aplicació. Disposicions comunes als contractes del sector públic. Òrgans competents per a la seua celebració. Capacitat i solvència dels contractistes. Prohibicions.   
Tema 10. Prerrogatives de dret públic en la contractació administrativa. Classificació i registre dels empresaris i dels contractes. Garanties exigibles en els contractes administratius. Actuacions preparatòries. Procediment i formes d'adjudicació. Perfecció i formalització. Execució i modificació dels contractes. Extinció. La cessió dels contractes i la subcontractació. Referència als procediments de contractació en els sectors de l'aigua, l'energia, els transports i les telecomunicacions.  
Tema 11. Règim jurídic del contracte d'obres: actuacions preparatòries i formes d'adjudicació. Execució i modificació. Extinció. Execució d'obres per la mateixa administració. El contracte de concessió d'obra pública. Contracte de col·laboració entre el sector públic i privat.  
Tema 12. Règim dels contractes de gestió de serveis públics. Contractes de subministrament. Els contractes de serveis. Contractes en els sectors de l'aigua, l'energia, els trasports i els serveis postals.  
Tema 13. Organització administrativa. L'òrgan administratiu. Concepte i naturalesa. Classes d'òrgans: en especial, els col·legiats. La competència: naturalesa, classes i criteris de delimitació. Les relacions interorgàniques: coordinació i jerarquia. Desconcentració i delegació de competències. Delegació de firma. Comanda de gestió. L'avocació.  
Tema 14. El procediment administratiu: la seua naturalesa i fins. Regulació legal: àmbit d'aplicació de la Llei de Règim Jurídic de les Administracions Públiques i del Procediment Administratiu Comú. Els principis generals del procediment administratiu. Abstenció i recusació.  
Tema 15. Iniciació, ordenació i instrucció del procediment: la prova. Participació dels interessats. Acabament: la resolució. Acabament convencional. Altres modes d'acabament: desistiment, renúncia i caducitat.  
Tema 16. Els recursos administratius: concepte, classes i principis generals de la seua regulació. La reformatio in peius: recurs d'alçada. Recurs de reposició. Recurs de revisió. Altres procediments d'impugnació.  
Tema 17. La responsabilitat patrimonial de l'administració. Legislació espanyola: antecedents i regulació actual. Procediment general. Procediment abreujat. La responsabilitat de les autoritats i personal. Responsabilitat de l'administració per actes dels seus concessionaris i contractistes. La responsabilitat de l'Estat legislador.  
Tema 18. L'expropiació forçosa. La seua justificació i naturalesa. L'expropiació forçosa a Espanya: legislació vigent. Subjectes i objecte de l'expropiació. Procediment general. Peculiaritats del procediment d'urgència.  
Tema 19. Revisió de béns expropiats: concepte; naturalesa jurídica; anàlisi dels diversos supòsits; preu just. Garanties jurisdiccionals: estudi especial de la impugnació per l'administració dels acords dels jurats; l'autorització judicial d'entrada per a l'ocupació.  
Tema 20. Patrimoni de les administracions públiques: concepte i classificació. Béns de domini públic i béns patrimonials: concepte legal i principis relatius a aquests. Referència a les relacions interadministratives en matèria patrimonial i a la relació entre règim urbanístic i gestió dels béns públics. Règim de facultats i prerrogatives administratives per a la protecció i defensa del patrimoni. Règim registral. Inventari de béns. Règim patrimonial dels organismes públics.  
Tema 21. El domini públic: concepte i naturalesa. Classificació; en especial el demani natural. Els elements del domini públic: subjecte, objecte i destinació. Afectació, desafectació, mutacions demanials.  
Tema 22. Béns i drets patrimonials: aprofitament i explotació. Principis de gestió patrimonial. Adquisició, arrendament, alienació i cessió de béns i drets patrimonials.  
Dret financer i tributari  
Tema 1. El dret financer: concepte i naturalesa. El dret tributari: concepte i naturalesa. Fonts. El dret de les despeses públiques.  
Tema 2. El pressupost: concepte, naturalesa i classes. Els principis pressupostaris i la seua evolució. La Llei d'Hisenda Pública de la Generalitat Valenciana. Règim de la hisenda pública: drets i obligacions; prerrogatives dels drets i obligacions de la hisenda pública; prescripció dels drets i obligacions. El pressupost de la Unió Europea.  
Tema 3. Les modificacions pressupostàries en la Llei d'Hisenda Pública de la Generalitat Valenciana: tipologia, requisits i competències per a la seua autorització. Tramitació d'aquestes. El control de les modificacions pressupostàries.  
Tema 4. Classes d'auditoria: externa i interna. Auditoria operativa. Règim legal de l'auditoria de comptes a Espanya. Organització i funcions de l'Institut de Comptabilitat i auditoria de comptes. Responsabilitat de l'auditor.  
Tema 5. L'evidència. Concepte. Classes. Naturalesa. Qualitat de l'evidència. Suficiència. Evolució. Procediments per a obtindre. Comprovació de l'evidència. Evidència analítica.  
Tema 6. L'informe d'auditoria. Elements bàsics. Tipus d'informes.  
Tema 7. L'auditoria del sector públic. Característiques. Requisits Objectius. Abast: l'auditoria integral.  
Tema 8. Les normes d'auditoria del sector públic. Objectius de la norma. Normes generals sobre execució del treball: preparació, contingut i presentació dels informes.  
Tema 9. La comptabilitat de les administracions públiques. Marc conceptual. Principis i normes comptables públics.  
Tema 10. El deute públic: concepte i règim jurídic. Les relacions financeres amb altres administracions.  
Tema 11. Principis constitucionals en matèria tributària. Altres principis. La norma tributària. Àmbit d'aplicació. Interpretació de les normes tributàries. El conflicte en l'aplicació de la norma tributària.  
Tema 12. Els tributs: concepte, naturalesa i classes. L'impost: el seu concepte i fonament. Classificació dels impostos. Principis de la imposició.   
Tema 13. Sistema tributari: consideració general. Sistema tributari espanyol. Evolució. Estructura bàsica del sistema vigent. La política fiscal de la Unió Europea.  
Tema 14. La gestió recaptatòria dels tributs i altres recursos de naturalesa pública. Disposicions generals. Recaptació en període voluntari i executiu. Extinció del deute: referència al pagament, al fraccionament i ajornament i a altres formes d'extinció. Garanties del deute tributari. Recaptació en període executiu: el procediment de constrenyiment. Caràcter del procediment de constrenyiment, concurrència de procediments i suspensió del procediment de constrenyiment.  
Tema 15. El procediment de constrenyiment: les seues fases, embargament, concurrència d'embargaments i anotació de l'embargament al Registre de la norma tributària.  
Tema 16. Revisió d'actes en via administrativa. Procediments especials de revisió: revisió d'actes nuls de ple dret; declaració de lesivitat d'actes anul·lables; revocació; rectificació d'errors; devolució d'ingressos indeguts. El recurs de reposició: objecte; naturalesa; procediment; la seua relació amb les reclamacions economicoadministratives.  
Tema 17. Reclamacions economicoadministratives: naturalesa. Àmbit i actes susceptibles de reclamació. Òrgans de resolució: la seua composició, competència i funcionament. Recursos contra les resolucions dels tribunals economicoadministratius.  
Tema 18. Impost sobre la renda de les persones físiques. Fet imposable. Subjectes passius. La base imposable. Base liquidable i quota tributària. Gravamen autonòmic. Gestió de l'impost.  
Tema 19. Impost sobre el patrimoni.  
Tema 20. Impost sobre societats. Deute tributari. Gestió de l'impost.  
Tema 21. Impost sobre successions i donacions.  
Tema 22. Impost sobre el valor afegit. Fet imposable. La base imposable. Subjectes passius i responsables de l'impost sobre el valor afegit. Tipus impositiu. Deduccions i devolucions. Règims especials. Gestió de l'impost.  
Tema 23. Impost sobre transmissions patrimonials i actes jurídics documentats. Transmissions patrimonials: fet imposable, subjecte passiu, base i quota tributària. Actes jurídics documentats: principis generals i tributació dels documents notarials, mercantils i administratius. Disposicions comunes de l'impost sobre transmissions patrimonials i actes jurídics documentats: beneficis fiscals, comprovació de valors, meritació i prescripció, obligacions formals, gestió de l'impost i devolucions.  
Tema 24. Les taxes: naturalesa; normes bàsiques del seu règim jurídic; principals supòsits. Els preus públics.  
Tema 25. Hisendes locals: recursos. Tributs propis. Imposició i ordenació. Taxes i contribucions especials. Preus públics. Altres recursos dels municipis.  
Tema 26. El Tribunal de Comptes: la seua naturalesa. Composició. La funció fiscalitzadora: Els procediments de fiscalització.  
Tema 27. La jurisdicció comptable: naturalesa i extensió. Procediment en el judici de comptes. Procediment de reintegrament per abast. Expedients de cancel·lació de fiances.  
Dret civil  
Tema 1. L'ordenament jurídic: concepte i caràcters. El dret civil d'Espanya; evolució i contingut actual. El Codi Civil espanyol: història, contingut i crítica. Eficàcia derogativa i eficàcia general supletòria del Codi Civil.  
Tema 2. Drets civils forals i especials. comunitats autònomes i territoris de dret foral o especial. El seu fonament constitucional. Principals normes de dret foral o especial. El dret interregional a Espanya.  
Tema 3. Teoria general de les fonts del dret. Fonts de l'ordenament espanyol: enumeració i ordenació. Referència a la Constitució i el dret comunitari en el sistema de fonts.  
Tema 4. Efectes essencials de les normes. Inexcusabilitat del seu compliment i error de dret. El frau de Llei; requisits i efectes. Començament i fi de la vigència de les normes; la derogació tàcita. El principi d'irretroactivitat i les seues excepcions en el nostre ordenament.  
Tema 5. La persona. Capacitat jurídica i capacitat d'obrar. La incapacitació: concepte, naturalesa i classes. El Registre Civil: la seua organització; seccions. Prova de l'estat civil.  
Tema 6. Les persones jurídiques: la seua naturalesa i classes. Constitució, capacitat, representació, domicili, nacionalitat i extinció de les persones jurídiques. Les fundacions. Les associacions.  
Tema 7. La causa; teoria general. La causa dels contractes; normes del Codi Civil. Teoria de l'enriquiment sense causa.  
Tema 8. La representació en el negoci jurídic. Influència del temps en les relacions jurídiques. La prescripció i les seues classes. Examen especial de la prescripció extintiva. La caducitat.  
Tema 9. El dret real: naturalesa i caràcters. La seua diferència amb el dret de crèdit. L'usdefruit. Naturalesa i caràcters. El dret real de servitud. Fonament, caràcters i elements. Drets reals de garantia; formes de garantia real. La comunitat de béns i el condomini.  
Tema 10. L'obligació; evolució i naturalesa. Rescabalament de danys i perjuís. El principi de responsabilitat patrimonial universal. Causes d'extinció de les obligacions.  
Tema 11. El contracte: fonament i funció. Sistemes de contractació. Capacitat dels contractants. Objecte del contracte. La forma. Referència a la contractació electrònica.  
Tema 12. Perfecció i consumació del contracte. Interpretació dels contractes. Irrevocabilitat dels contractes. Revisió del contracte per alteració extraordinària de les circumstàncies. Estipulacions a favor de tercer.  
Tema 13. Ineficàcia dels contractes. Inexistència, nul·litat i anul·labilitat; causes i efectes. Confirmació dels contractes. Rescissió; contractes pagaments rescindibles. L'acció revocatòria o pauliana.  
Tema 14. La transmissió de crèdits; les seues causes. El contracte de cessió; requisits i efectes. Cessions especials; la cessió de crèdits litigiosos. El contracte de permuta.  
Tema 15. El contracte de préstec; les seues espècies. El comodat. El precari. El mutu. Legislació sobre préstecs usuaris.  
Tema 16. El contracte de depòsit: la seua naturalesa i espècies; el depòsit ordinari. Depòsits irregular i necessari. El segrest. Contractes d'hostalatge i d'exposició.  
Tema 17. El contracte de societat. Naturalesa i classes. Constitució. Contingut del contracte. Extinció de la societat.  
Tema 18. El contracte de fiança. Classes. Elements constitutius. Relacions entre creditor i fiador, entre deutor i fiador, i entre cofiadors. Extinció.  
Tema 19. Concepte i caràcters del dret real d'hipoteca. Hipoteques legals: la seua naturalesa. Prelació dels crèdits tributaris i la resta de crèdits de dret públic.  
Tema 20. El principi de la fe pública registral. Requisits: examen de l'article 34 de la Llei Hipotecària. Excepcions a la fe pública registral.  
Dret mercantil i dret del treball  
Tema 1. La societat mercantil: concepte, naturalesa i classes. La societat regular col·lectiva. La societat comanditària. Les societats cooperatives. Les societats laborals. La societat de responsabilitat limitada.   
Tema 2. La societat anònima. Formes de constitució. L'escriptura social i els estatuts. Aportacions. Patrimoni i capital social en la societat anònima. Les reserves. Accions: classes. Drets que conferixen les accions al seu titular.  
Tema 3. Òrgans de la societat anònima. Junta general. administradors; el Consell d'Administració. Els comptes anuals de la societat anònima. Verificació dels comptes. Aprovació i publicació.  
Tema 4. Règim jurídic de la transformació, fusió i escissió de societats mercantils. Dissolució de societats mercantils. Liquidació de societats mercantils.  
Tema 5. Títols de crèdit: concepte i caràcters. Títols nominatius. Títols a l'orde. Títols al portador.  
Tema 6. Obligacions i contractes mercantils: Disposicions generals del Codi de Comerç sobre aquestes matèries. Contracte de compravenda mercantil: concepte i règim jurídic. El contracte de compte corrent mercantil. Préstec i depòsit mercantils.  
Tema 7. Els mercats de valors: mercat primari i mercats secundaris regulats. Regles de transparència de les societats cotitzades. Normativa comunitària sobre OPAs.  
Tema 8. Els contractes bancaris en general. Examen del compte corrent, obertura de crèdit, préstec, depòsit i descompte bancari. La transferència bancària. Targetes de crèdit i dèbit. Crèdits documentaris.  
Tema 9. El concurs. Pressupost subjectiu i objectiu. Efectes sobre els creditors. Determinació de la massa activa. La massa passiva i els crèdits contra la massa: classificació i pagament.  
Tema 10. El conveni: contingut i els seus efectes. Efectes de l'obertura de la fase de liquidació. Les causes de conclusió del concurs i la seua reobertura: efectes. La qualificació del concurs.  
Tema 11. El contracte de treball. Classes de contracte de treball atenent la seua duració.  
Tema 12. El salari: concepte, estructura i modalitats. El salari mínim interprofessional.  
Tema 13. Sindicació i representació. Els convenis col·lectius. Els conflictes col·lectius. El dret de vaga i el seu exercici.  
Tema 14. El sistema de Seguretat Social: estructura i àmbits. El règim general de la Seguretat Social. Camp d'aplicació, afiliació, altes i baixes. Cotització i recaptació. El pressupost de la Seguretat Social. L'acció protectora. Les contingències protegides.  
Tema 15. Els règims especials de la Seguretat Social. Règims complementaris. Referència als fons de pensions.  
Tema 16. La jurisdicció laboral. Organització i competències. El procés laboral.  
C. Programa de matèries per al tercer exercici  
Comptabilitat:  
Comptabilitat financera superior i de societats.  
Comptabilitat analítica.  
Comptabilitat pública.  
Matemàtiques financeres:  
Capitalització i descomptes, simples i compostos.  
Rendes constants, variables i fraccionades.  
Préstecs i emprèstits.